150. löggjafarþing 2019–2020.

Þingskjal 1423 — 591. mál.

Svar

félags- og barnamálaráðherra við fyrirspurn frá Höllu Signýju Kristjánsdóttur
um sérákvæði um gróðurhús í byggingarreglugerð.

Fyrirspurnin hljóðar svo:

Hyggst ráðherra setja sérákvæði um gróðurhús í byggingarreglugerð, eins og tíðkast víða erlendis, þ.m.t. á Norðurlöndum, í ljósi þess að túlkun ákvæða og gjaldheimta vegna gróður
húsabygginga hefur verið breytileg á milli sveitarfélaga?

Í byggingarreglugerð nr. 112/2012 eru settar fram tæknilegar kröfur til mannvirkja og er þeim skipt í ýmsa flokka eftir notkun. Einn slíkur flokkur er Landbúnaðarbyggingar" en gerðar eru lægstu mögulegar kröfur til slíkra mannvirkja, svo sem hvað varðar svignun burðarvirkis, orkunýtingu, loftþéttleika og fleira. Gróðurhús eru sérstakur undirflokkur land
búnaðarbygginga. Ýmis sérákvæði gilda um gróðurhús, til dæmis hvað varðar kröfur um svignun burðarvirkja, en þar eru lægstu mögulegu kröfur gerðar til gróðurhúsa. Í grein 12.4.4 er fjallað um slysahættu vegna glers og settar fram ákveðnar kröfur um öryggi þar að lútandi, en gróðurhús eru undanþegin þeirri kröfu. Segja má að tæknilegar kröfur byggingarreglu
gerðar til gróðurhúsa séu tiltölulega litlar og hafa ráðuneytinu ekki borist kvartanir um mis
jafna framkvæmd sveitarfélaga hvað það varðar.

Ákvæði um gjaldheimtu, svo sem leyfisgjöld, gatnagerðargjöld eða ákvörðun fasteigna
gjalda, eru hins vegar ekki sett fram í lögum um mannvirki, nr. 160/2010, eða í byggingar
reglugerð nr. 112/2012. Þau ákvæði koma fram í öðrum lögum og reglum sem ekki heyra undir félags- og barnamálaráðherra.

Sjálfsákvörðunarréttur sveitarfélaga á Íslandi er nokkuð ríkur hvað gjaldheimtu varðar og ekki óvenjulegt að gjaldheimtan sé mismunandi eftir sveitarfélögum.

Ráðuneytinu hafa hingað til ekki borist beinar tillögur um breytingar á byggingarreglugerð hvað varðar tæknilegar kröfur um gróðurhús. Byggingarreglugerð nr. 112/2012 er endurskoð
uð reglulega og hafa samtök garðyrkjumanna óskað eftir því að koma sjónarmiðum á fram
færi við næstu endurskoðun reglugerðarinnar. Ráðherra fagnar öllum tillögum sem bæta starfsumhverfi garðyrkjubænda enda er starfsemi þeirra afar mikilvæg fyrir fæðuöryggi landsmanna eins og glöggt hefur sést undanfarnar vikur og mánuði.